葡媒爆利物浦密會艾摩廉 3年合約就傾掂!
2024年04月09日 13:00
東網電視
更多新聞短片
魯賓艾摩廉係夏天搶手貨。(Getty Images)
英超勁旅利物浦將喺夏天失去領隊高普,物色新帥成為當務之急,據葡萄牙媒體爆料,利物浦高層周一(8日)喺里斯本同士砵亭教練魯賓艾摩廉密會,人工方面已經接近達成識,利物浦開出3年合約,談判進展非常順利。
葡萄牙著名記者Pedro Sepulveda爆料,利物浦雖然仍未向士砵亭正式提出斟介,已已私下同魯賓艾摩廉溝通,利物浦喺斟介沙比阿朗素失敗後,已將魯賓艾摩廉視為頭號目標,3年合約嘅薪酬條件都冇問題,令成事機會大增。
39歲嘅魯賓艾摩廉日前被問到夏季會唔會留低,佢就唔肯承諾:「我可以保證啲乜嘢,我亦唔想講太多自己嘅未來,總之我唔會同士砵亭有任何爭拗或向佢哋施壓,我欠士砵亭好多。」